***Број: 02-93/1-2023***

### ***Датум: 25.04.2023.***

***С о м б о р, Белог голуба 5***

***тел: 025/464-222***

[***www.vodokanal.co.***](http://www.vodokanal.co.)***rs***

***e.mail: dir@vodokanal.co.rs***

            На основу члана 60. тачка 5. Закона о јавним предузећима („Сл. гласник РС“, бр. 15/2016 и 88/2019), члана 28. став 1. Закона о комуналним делатностима („Сл. гласник РС“, бр. 88/2011, 104/2016 и 95/2018), члана 44. Закона о локалној самоуправи („Сл. гласник РС“ бр. 129/2007, 83/2014, 101/2016, 47/2018 и 111/2021), члана 1. и 4. Одлуке о припреми и дистрибуцији воде за пиће, одвођења и пречишћавања употребљених вода и одвођења атмосферских вода на подручју Града Сомбора („Сл. лист Града Сомбор“, бр. 7/2017), члана 1. Одлуке о првим изменама и допунама одлуке о припреми и дистрибуцији воде за пиће, одвођења и пречишћавања употребљених вода и одвођења атмосферских вода на подручју Града Сомбора („Сл. лист Града Сомбор“, бр. 17/2017), члана 33. став 1. тачка 12. Одлуке о промени оснивачког акта ЈКП „Водоканал“ Сомбор бр. 023-94/2016-I који је донела Скупштина Града Сомбора на својој 7. Седници одржаној 09.11.2016. год. и Одлуке о првим изменама и допунама одлуке о промени оснивачког акта ЈКП „Водоканал“ Сомбор бр. 023-25/2017-I који је донела Скупштина Града Сомбора на својој 12. седници одржаној 13.04.2017. године, и члана 33. став 1. тачка 12. Статута ЈКП „Водоканал“ Сомбор бр. 02-52/1-2017 од 23.11.2017. године, и Програма пословања ЈКП „Водоканал“ Сомбор за 2023. годину број 02-186/1-2022 на који је дата сагласност на 21. седници Скупштине Града Сомбора одржаној 21.12.2022. године (Акт Скупштине Града број 023-111/2022-I од 21.12.2022. године), Надзорни одбор ЈКП „Водоканал“ Сомбор на својој IV седници одржаној 25.04.2023. године, доноси

**ОДЛУКУ О ДРУГИМ ИЗМЕНАМА И ДОПУНАМА ОДЛУКЕ О ЦЕНИ ВОДЕ, ОДВОЂЕЊА И ПРЕЧИШЋАВАЊА ОТПАДНИХ ВОДА И НАКНАДЕ ЗА ОДРЖАВАЊЕ ПОГОНСКЕ СПРЕМНОСТИ СИСТЕМА КОЈЕ ПРИМЕЊУЈЕ ЈКП ВОДОКАНАЛ СОМБОР**

**Члан 1**.

 Овод Одлуком мења се Члан 2. став 2. и брише се реч „Стапар“.

**Члан 2**.

            Ова Одлука ступа на снагу даном давања Сагласности од стране Оснивача.

Цене из ове Одлуке примењују се за производе и услуге извршене **од 01.07.2023. године**.

**Члан 3**.

 Све остале одредбе Одлуке о цени воде, одвођења и пречишћавања отпадних вода и накнаде за одржавање погонске спремности система које примењује ЈКП Водоканал Сомбор бр. 02-40/1-2022 од 12.01.2022. године и Одлуке о првим изменама и допунама одлуке о цени воде, одвођења и пречишћавања отпадних вода и накнаде за одржавање погонске спремности система које примењује ЈКП Водоканал Сомбор бр. 02-101/1-2022 од 12.05.2022. године, остају на снази.

 О б р а з л о ж е њ е

С обзиром да је у насељеном месту Стапар, завршена изградња резервоара и црпне станице преко којих ће се ово насељено место снабдевати питком водом са ЦСВ „Јарош“, стекли су се услови да се убудуће обрачун утрошене воде, као и фактурисање, врши у складу са Одлуком о цени воде, одвођења и пречишћавања отпадних вода и накнаде за одржавање погонске спремности система које примењује ЈКП Водоканал Сомбор, бр. 02-40/1-2022 од 12.01.2022. године и Одлуке о првим изменама и допунама одлуке о цени воде, одвођења и пречишћавања отпадних вода и накнаде за одржавање погонске спремности система које примењује ЈКП Водоканал Сомбор бр. 02-101/1-2022 од 12.05.2022. године.

Снабдевање насељеног места Стапар водом за пиће, на начин описан у ставу 1. овог Образложења, започеће у току маја месеца 2023. године у виду пробног рада, да би се од 01. јула 2023. године почела примењивати ова Одлука.

У складу са напред наведеним, било је неопходно донети Одлуку о другим изменама и допунама одлуке о цени воде, одвођења и пречишћавања отпадних вода и накнаде за одржавање накнаде за одржавање погонске спремности система које примењује ЈКП Водоканал Сомбор.

 Председник Надзорног одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_